Diari Oficial de la Generalitat Valenciana


Sumari del DOGV 3434, del 15-02-1999 (1999/1050)

ORDRE de 19 de gener de 1999, de la Conselleria d'Ocupació, Indústria i Comerç, per la qual es modifiquen diverses ordres de convocatòria d'ajudes per a l'exercici 1999.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1050


Data del document
:   19-01-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda a l'ocupació
    * economia social
    * suport econòmic
    * treball femení
    * ajuda econòmica
    * mutualitat social
    * dona

ORDRE de 19 de gener de 1999, de la Conselleria d'Ocupació, Indústria i Comerç, per la qual es modifiquen diverses ordres de convocatòria d'ajudes per a l'exercici 1999. [1999/Q1050]
  
Publicades en el Diari Oficial de la Generalitat Valenciana número 3.387, de 4 de desembre de 1998, les ordres de 26 de novembre de 1998, de la Conselleria d'Ocupació, Indústria i Comerç, per les quals es regulen mesures de foment d'ocupació, en general, i destinades a les dones en l'àmbit del Pla d'Igualtat d'Oportunitats, i també el Programa d'Ajudes a l'Economia Social, s'ha advertit la necessitat de realitzar-hi xicotetes modificacions, a fi d'introduir mesures destinades al foment de la contractació a temps parcial i millores en les quanties destinades a la subvenció de contractes indefinits signats amb treballadors amb major dificultat d'inserció al mercat laboral. D'altra banda, es fa necessari introduir una disposició addicional que subjecte determinats tipus d'ajudes de forma transitòria a la Comunicació de la Comissió Europea sobre ajudes de minimis (96/C 69/06), mentre no es resolga el procediment d'autorització que actualment es troba en tràmit davant de la dita Comissió.
  
Per tot això, i fent ús de les facultats atribuïdes per l'article 35 de la Llei 5/1983, de 30 de desembre, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
L'Ordre de 26 de novembre de 1998, de la Conselleria d'Ocupació, Indústria i Comerç, per la qual es regulen diverses mesures de foment de l'ocupació per a l'exercici 1999, queda modificada de la següent manera:
  
La lletra l) del paràgraf 2 de l'article 6 queda redactada com seguix:
  
l) Declaració responsable referida a les ajudes a càrrec d'un règim de minimis rebudes per l'entitat durant els últims tres anys, comptats des de la primera ajuda obtinguda per la norma de minimis, amb indicació de l'import, l'organisme, la data de concessió i el règim d'ajudes en què s'emparava; o, si és procedent, declaració responsable de no haver-ne rebut cap.
  
El paràgraf 2 de l'article 26, queda redactat com seguix:
  
2. Les ajudes que s'establixen en el present programa consistixen en una subvenció, per cada contracte formalitzat amb dret a la dita subvenció, en quantitat a tant alçat equivalent al 30% de la quota empresarial a la Seguretat Social per contingències comunes corresponent a dos anys, atesa la base de cotització mínima del grup de categories professionals a què pertanga el treballador contractat, llevat que es tracte d'accions susceptibles de suport establides en els apartats a), b) i e) i que es referisquen a contractacions de desocupats majors de 45 anys en què el percentatge serà del 40%, i de dones descrites en l'article 27.1.c de la present ordre; en este supòsit el percentatge indicat serà del 60%. No obstant l'anterior, quan els treballadors contractats siguen persones amb discapacitat reconeguda, la subvenció serà en tot cas de 200.000 pessetes; esta última ajuda és incompatible amb la que per a este cas concedix l'INEM.
  
S'afig una disposició addicional sisena del següent tenor:
  
Les ajudes establides en la present ordre tindran la consideració d'ajudes de minimis mentre no siguen autoritzades per la Comissió Europea, de conformitat amb els articles 92 i 93 del Tractat de CE.
  
Article 2
  
L'Ordre de 26 de novembre de 1998, de la Conselleria d'Ocupació, Indústria i Comerç, per la qual s'establix un programa d'ajudes a l'economia social per a l'exercici 1999, queda modificada de la següent manera:
  
A l'article 14 se li afig un apartat amb la lletra k) i la redacció següent:
  
k) Declaració responsable d'ajudes de minimis en els termes establits en l'article 4.2.d.
  
La disposició addicional tercera queda redactada com seguix:
  
Les ajudes a l'expansió comercial establides en l'article 39 tindran la consideració d'ajudes de minimis. Així mateix tindran la consideració d'ajudes de minimis, mentre no siguen autoritzades per la Comissió Europea, de conformitat amb els articles 92 i 93 del Tractat de CE, les ajudes a la integració sociolaboral i les ajudes a la inversió i estructura financera de l'empresa contingudes en els capítols I i III del títol II de la present ordre.
  
Article 3
  
L'Ordre de 26 de novembre de 1998, de la Conselleria d'Ocupació, Indústria i Comerç, per la qual es regulen mesures de foment d'ocupació de la dona en l'àmbit del Pla d'Igualtat d'Oportunitats per a 1999 queda modificada de la següent manera:
  
L'article 2 queda redactat com seguix:
  
1. Les ajudes establides es destinaran a les contractacions indefinides directes de les treballadores que reunisquen els requisits assenyalats en l'article 4. Les dites contractacions podran realitzar-se:
  
- A jornada completa. La subvenció serà de 300.000 pessetes per cada contractació.
  
- A temps parcial. La subvenció en este cas es determinarà d'acord amb la duració de la jornada estipulada en els contractes, servint de base 300.000 pessetes.
  
2. La present ordre serà d'aplicació a les contractacions indefinides a les quals es referix el punt 1 del present article que es formalitzen entre l'1 de gener i el 30 d'octubre de 1999.
  
3. L'import de les ajudes concedides a l'empara d'esta ordre no podrà fer que l'import total d'ajudes de minimis que rep l'entitat beneficiària durant un període de 3 anys siga superior al límit de 100.000 euros.
  
4. Les ajudes regulades en la present disposició seran incompatibles amb qualsevol altra ajuda de la Conselleria d'Ocupació, Indústria i Comerç per a la mateixa acció subvencionable.
  
Article 4
  
La present ordre entrarà en vigor el dia de la seua publicació en el Diari Oficial de la Generalitat Valenciana.
  
València, 19 de gener de 1999
  
El conseller d'Ocupació, Indústria i Comerç,